Lav et referat af nedenstående tekst:

Tekst:
Patruljer fra Nordjyllands Politi har fredag eftermiddag travlt med at fjerne bilister og andre nysgerrige, der har forsamlet sig på stranden ved Nørre Lyngby ud for den hollandske bomtrawler, der er stødt på grund. Ifølge TV2 Nords reportere på stedet kommunikerer betjente via megafoner til de mange mennesker på stranden. Publikum bedes forlade stranden, fordi der kan opstå fare ud for det grundstødte skib, når man forsøger at trække skibet fri fra havbunden. Redningsfartøjer forsøger at trække skibet fri ved hjælp af en stålwire, og det er omkring denne wire, at der kan opstå en farlig situation, forklarer TV2 Nords medarbejdere fra stedet. Stranden ved Nørre Lyngby har de seneste dage været lidt af et tilløbsstykke for bilister og interesserede, fordi en hollandsk bomtrawler har ligget grundstødt siden mandag. Af flere omgang har redningsfartøjet forsøgt at trække bomtrawleren fri, men kraftig blæst og store bølger har besværliggjort redningsaktionen de seneste dage.

Referat:
Der kan opstå fare, når man igen vil forsøge at trække en grundstødt bomtrawler fri ved Nørre Lyngby.